**Precizări privind admiterea candidaților**

**ROMÂNI DE PRETUTINDENI**

**în anul universitar 2022-2023**

**Studii universitare de licență și master**

1. **DATE GENERALE**

I.1. Din categoria **românilor de pretutindeni**, fac parte[[1]](#footnote-1):

a) Persoanele care îşi asumă în mod liber identitatea culturală română, persoanele de origine română și cele aparținând filonului lingvistic şi cultural românesc[[2]](#footnote-2) care locuiesc în afara frontierelor României (R. Moldova, Albania, Bulgaria, Croația, Grecia, Israel, Macedonia, Serbia, Ucraina, Ungaria) - **etnici români**;

b) Românii emigrați, fie că au păstrat sau nu cetățenia română, descendenții acestora, precum și cetățenii români cu domiciliul stabil sau reședința în străinătate - **diaspora**.

I.2. Pot candida pe locurile alocate românilor de pretutindeni persoanele menționate la punctul I.1 doar dacă nu dețin Buletin/Carte de identitate emisă de statul român.

I.3. Școlarizarea românilor de pretutindeni se realizează **cu respectarea strictă a capacității de școlarizare**, astfel:

a) **fără plata taxelor de școlarizare, dar cu bursă**, *la programe cu predare exclusiv în limba română;*

b) **fără plata taxelor de școlarizare, dar fără bursă,** *la programe cu predare exclusiv în limba română;*

c**) cu plata taxei de școlarizare în lei**, în cuantumul stabilit pentru cetățenii români, *la toate programele, indiferent de limba de predare.*

I.4. (1) **Locurile finanțate de la bugetul statului** (fără plata taxelor de școlarizare, cu bursă sau fără bursă) sunt stabilite prin ordin al ministrului, pentru fiecare universitate, repartizate pe facultăți de Senat la propunerea Biroului Executiv al Consiliului de Administrație.

(2) **Locurile cu taxă** sunt aprobate de către Biroul Executiv al Consiliului de Administrație și, pentru ocuparea lor, se pot califica toți candidaţii care au obținut punctaje inferioare mediei de admitere pentru locurile finanţate de la buget, în ordinea descrescătoare a mediilor sau punctajelor**, dar care satisfac cerinţa minimală de admitere (media minimă 5,00**), precum şi cei care optează pentru această formă de învățământ în fişa de înscriere ori cei care îndeplinesc condițiile pentru a fi admişi doar cu taxă de studiu.

I.5. Se pot înscrie la programe de studii **cu predare în limba română:**

* persoanele care prezintă acte de studii românești aferente unor programe de studii cu predare în limba română (diplome și certificate) sau acte de studii, situații școlare atestând cel puțin patru ani de studii consecutivi urmați în limba română, precum și certificate sau atestate de competență lingvistică nivel minim B2, eliberate de Institutul Limbii Române;
* persoanele care prezintă certificate sau atestate de competență lingvistică nivel minim B1, eliberate de instituții de învățământ superior acreditate din ţară care organizează anul pregătitor de limba română pentru cetățenii străini sau obținute în străinătate, prin lectoratele de limba română ale Institutului Limbii Române sau prin Institutul Cultural Român.
* optează pentru frecventarea anului pregătitor de limba română, în conformitate cu prevederile legale în vigoare.

I.6. **Pentru programele de studii în limba engleză/franceză** este necesară dovedirea competenței lingvistice printr-un certificat de atestare a cunoașterii limbii engleze/franceze eliberat de către o instituție recunoscută de MEN.

I.7. **Concursul de admitere, atât pentru studiile universitare de licență, cât și pentru cele de master,**  se desfășoară **la nivelul fiecărei facultăți**.

 I.8. Î**nscrierea** se poate realiza în perioada **11-16 iulie 2022** printr-una din următoarele metode:

1. **Locația de bază (Iași):**
	1. prin depunerea dosarului de candidatură, personal sau de către o altă persoană, cu procură, la Comisia de admitere a fiecărei facultăți;
	2. on-line, pe site-ul https://eadmitere.uaic.ro/**;**
2. **Extensiuni (Bălți și Chișinău):**
	1. la sediile Extensiunilor Bălți (Univ. Alecu Russo din Bălți, str. Pușkin 28, bloc 4, Aula 408) și Chișinău (Univ. de Stat de Educație Fizică și Sport, Facultatea de Kinetoterapie, str. Andrei Doga nr. 22) doar pentru programele autorizate să funcționeze la acestea;
	2. on–line, prin transmiterea documentelor la adresa **extensiune@uaic.ro****.**

I.9. Conform OMEN nr. 4107/6.07.2018, candidații pentru bursele oferite de statul român **sunt scutiți de plata taxelor de înscriere**, de procesare a dosarului, de înmatriculare, pentru testarea competențelor lingvistice de limba română, de susținere a concursului de admitere la doctorat și a probelor specifice de aptitudini

1. **ADMITEREA LA STUDII UNIVERSITARE DE LICENȚĂ**

II.1. Se pot înscrie pentru admitere în anul universitar 2022/2023 candidații din R. Moldova, Albania, Bulgaria, Croația, Grecia, Israel, Macedonia de Nord, Serbia, Ucraina, Ungaria și din diaspora.

II.2. (1) Candidații vor fi admiși pe bază de concurs de dosar, **media de admitere** fiind **100% media anilor de studii liceale**, în limita locurilor alocate.

(2) Candidații pentru Facultatea de Educație Fizică și Sport, Facultatea de Psihologie și Științe ale Educației (specializarea Pedagogia învățământului primar și preșcolar) și Facultatea de Teologie Ortodoxă (specializarea Teologie ortodoxă pastorală) vor susține probe eliminatorii, notate cu admis/respins. Menținerea opțiunii și confirmarea locului pentru aceste programe de studii este condiționată de promovarea probelor eliminatorii.

(3) **Criteriile de departajare** pentru candidații cu aceeași medie de admitere aflați pe ultimele locuri sunt **media de la examenul de bacalaureat** și, dacă este cazul, media generală obținută în ultima clasă de studii liceale.

(4) Se pot recunoaște, în vederea admiterii, rezultatele la olimpiadele/concursurile internaționale și naționale (obținute pe teritoriul României).

II.3. (1) **Dosarul de candidatură** va conține următoarele documente:

1. Fișă de înscriere (Anexa nr. 1);
2. Original[[3]](#footnote-3) și copie după Buletinul/Cartea/actul de identitate, inclusiv Anexa cu dovada domiciliului (pentru candidații din R. Moldova);
3. Original3 și copie după certificatului de naștere, tradus în limba română sau într-o limbă de circulație internațională;
4. Original3 și copie după pașaport (cel puțin paginile necesare verificării datelor de identitate, cetățeniei și domiciliului), valabil cel puțin 6 luni de la începerea programului de studii pentru care optează candidatul[[4]](#footnote-4);
5. Original3 și copie certificatului de căsătorie, după caz, tradus în limba română sau într-o limbă de circulație internațională;
6. Declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare (Anexa nr. 2**), cu excepția candidaților din R. Moldova pentru care unul sau ambii părinți sunt, conform certificatului de naștere al candidatului, aparținători ai filonului lingvistic și cultural românesc.** Se exceptează de la includerea în dosarul de candidatură a românilor de pretutindeni din Ucraina, domiciliați în regiunea Odessa, Ucraina a *Declarației privind apartenența la identitatea culturală română*, certificată de autoritățile române. Declarația certificată, conform legii va fi depusă după sosirea pe teritoriu României, până la finalul anului universitar 2022-2023, putând fi certificată pe teritoriul României de către Departamentul pentru Români de pretutindeni din cadru Ministerului Educației;
7. Copia diplomei de Bacalaureat sau echivalentă sau, după caz, adeverința (pentru absolvenții anului curent) de promovare a examenelor naționale de absolvire a învățământului liceal (tradusă în limba română sau într-o limbă de circulație internațională)[[5]](#footnote-5);
8. Copii ale foilor matricole pentru studiile liceale absolvite (traduse în limba română sau într-o limbă de circulație internațională);
9. Copia recomandării ierarhilor sau acordul conducătorilor locali de culte, pentru candidații la admiterea în învățământul superior teologic, după caz;
10. Adeverință medicală tip, eliberată în ultimele 6 luni, care să menționeze starea de sănătate a candidatului (este/nu este în evidență cu boli cronice, şi care sunt acestea, dacă este cazul). Candidații la Facultatea de Educaţie Fizică şi Sport vor respecta cerințele specifice;
11. 3 fotografii 2x2,5 cm (se aduc în momentul confirmării locului prin depunerea dosarului);
12. alte documente solicitate de facultate, după caz.

**(\*) se restituie candidatului după certificarea documentului în copie de către membrii comisiei**

(2) Candidații români de pretutindeni care au studii în altă țară decât România sau cea de domiciliu trebuie să prezinte, împreună cu diploma de bacalaureat, adeverința de echivalare eliberată de Ministerul de resort din țara de domiciliu.

II.4. (1) Verificarea diplomelor de bacalaureat prezentate de absolvenții din Republica Moldova se realizează accesând [*https://ctice.md/verif/*](https://ctice.md/verif/) și, ulterior, pagina pentru *verificarea actelor de studii.*

(2) Pentru candidații din diaspora, diplomele care dau accesul la studii de licență sunt menționate în Anexa nr. 3;

(3) Autenticitatea calificărilor obținute de către candidații din Ucraina poate fi verificată accesând *Ghidul Comisiei Europene privind recunoașterea rapidă a calificărilor academice europene* (https://education.ec.europa.eu/document/guidelines-on-fast-track-recognition-of-ukrainian-academic-qualifications).

II.5. Candidații pentru studii universitare de licență, care, inițial, au fost admiși la un program de studii și se află în anul pregătitor, pot opta pentru un alt program de studii numai printr-un nou concurs, după absolvirea anului pregătitor. În cazul nepromovării noului concurs de admitere, aceștia își pot continua studiile în baza aprobării anterioare.

1. **ADMITEREA LA STUDII UNIVERSITARE DE MASTER**

III.1. Se pot înscrie pentru admitere în anul universitar 2022-2023 candidații din R. Moldova, Albania, Bulgaria, Croația, Grecia, Israel, Macedonia de Nord, Serbia, Ucraina, Ungaria și din diaspora.

III.2. Admiterea candidaților se face în limita locurilor alocate.

III.3. Selecția candidaților se va realiza conform condițiilor stabilite de fiecare facultate pentru candidații români, probele de concurs urmând a se susține la facultăți.

III.4. Sunt eligibili pentru înscriere la concurs românii de pretutindeni care au absolvit programe de studii de licență acreditate.

III.5. (1) **Dosarul de candidatură** va conține următoarele documente:

1. Fișă de înscriere (Anexa nr. 4);
2. Original[[6]](#footnote-6) și copie după Buletinul/Cartea/actul de identitate, inclusiv Anexa cu dovada domiciliului (pentru candidații din R. Moldova)
3. Original6 și copie după certificatului de naștere, tradus în limba română sau într-o limbă de circulație internațională;
4. Original6 și copie după pașaport, valabil cel puțin 6 luni de la începerea programului de studii pentru care optează candidatul[[7]](#footnote-7);
5. Original6 și copie după certificatului de căsătorie, după caz, tradus în limba română sau într-o limbă de circulație internațională);
6. Declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare (Anexa nr. 2) - **cu excepția candidaților din R. Moldova pentru care unul sau ambii părinți sunt, conform certificatului de naștere al candidatului, aparținători ai filonului lingvistic și cultural** românesc. Se exceptează de la includerea în dosarul de candidatură a românilor de pretutindeni din Ucraina, domiciliați în regiunea Odessa, Ucraina a *Declarației privind apartenența la identitatea culturală română*, certificată de autoritățile române. Declarația certificată, conform legii va fi depusă după sosirea pe teritoriu României, până la finalul anului universitar 2022-2023, putând fi certificată pe teritoriul României de către Departamentul pentru Români de pretutindeni din cadru Ministerului Educației;
7. Copia diplomei de Bacalaureat sau echivalentă, tradusă în limba română sau într-o limbă de circulație internațională;
8. Copii ale foilor matricole pentru studiile liceale absolvite, traduse în limba română sau într-o limbă de circulație internațională;
9. Copia diplomei de Licență sau echivalentă sau, după caz, adeverința (pentru absolvenți anului curent), tradusă în limba română sau într-o limbă de circulație internațională;
10. Copii ale suplimentului la diplomă/foilor matricole pentru studiile de licență absolvite, traduse în limba română sau într-o limbă de circulație internațională;
11. Copia recomandării ierarhilor sau acordul conducătorilor locali de culte, pentru candidații la admiterea în învățământul superior teologic, după caz;
12. adeverință medicală tip, eliberată în ultimele 6 luni, care să menționeze starea de sănătate a candidatului (este/nu este în evidență cu boli cronice, şi care sunt acestea, dacă este cazul); candidații la Facultatea de Educație Fizică şi Sport vor respecta cerințele specifice;
13. 3 fotografii 2x2,5 cm (se aduc în momentul confirmării locului prin depunerea dosarului);
14. alte documente solicitate de facultate, după caz.

(2) Candidații români de pretutindeni care au studii în altă țară decât România sau cea de domiciliu trebuie să prezinte, împreună cu diplomele, adeverința de echivalare eliberată de Ministerul de resort din țara de domiciliu.

III. 6. Verificarea diplomelor de licență prezentate de românii de pretutindeni se face după cum urmează:

* + **pentru absolvenții din Republica Moldova**, programele de studii și diplomele pot fi verificate accesând paginile web: *https://ctice.md/verif/*; <http://www.anacip.md/>.
	+ **pentru celelalte țări**, diplomele de licență pot fi verificate accesând site-urile: http://www.enic -naric.net/higher-education-institution.aspx, alegând țara respectivă, și apoi [*Recognised higher education institutions*,](http://www.enic-naric.net/romania.aspx#anc07_41) respectiv *http://cnred.edu.ro/imipqnet/doku.php?id=lista\_universitatilor \_recunoscute*, unde există facultățile și domeniile de studii (pe țări) care sunt acreditate.
	+ Autenticitatea calificărilor obținute de către candidații din Ucraina poate fi verificată accesând *Ghidul Comisiei Europene privind recunoașterea rapidă a calificărilor academice europene* (https://education.ec.europa.eu/document/guidelines-on-fast-track-recognition-of-ukrainian-academic-qualifications).
1. **DISPOZIŢII FINALE**

IV.1 Listele cu candidații înscriși vor fi completate cu cei care s-au înscris la concursul de admitere prin e-mail la Ministerul Educației.

IV.2. Ministerul pentru Românii de Pretutindeni și Ministerul Afacerilor Externe pot emite recomandări în cazul candidaților a căror școlarizare în România este considerată oportună din perspectiva politicii externe și a relațiilor cu românii de pretutindeni.

IV.3. (1) Candidaţii declarați admişi pe locurile finanțate de la buget au obligația de a depune, conform calendarului stabilit, dosarul cu actele de studii în original și de a semna Formularul de confirmare (Anexa nr. 5).

(2) Candidaţii admişi pe locurile cu taxă au obligația să depună, conform calendarului stabilit, dosarul cu actele de studii în original, să achite cel puțin 30% din taxa de şcolarizare pentru semestrul I al anului universitar 2022-2023 şi să semneze Formularul de confirmare (Anexa nr. 5). În cazul în care sunt admişi sau urmează deja un alt program de studii, vor depune la dosar copia legalizată a diplomei de bacalaureat însoțită de adeverință care să ateste prezența originalului la altă facultate/ instituţie de învățământ superior.

(3) După termenele stabilite, candidaţii care nu şi-au îndeplinit aceste obligaţii vor fi declaraţi respinşi. Locurile eliberate de aceşti candidaţi vor fi ocupate de următorii candidaţi.

IV.4. Taxa de școlarizare achitată la confirmarea locului cu taxă se restituie în aceleași condiții ca și pentru candidații români. Ca dată de referință pentru calculul sumelor reținute se va lua data semnării Formularului de confirmare a locului.

IV.5. Contractul de studii se va semna după primirea *Aprobării de școlarizare*.

IV.6. Studenții admiși ca bursieri ai statului român, într-unul din ciclurile de studii universitare, care se retrag de la studii sau sunt exmatriculați, **se pot reînscrie** **cu taxă de școlarizare în lei**, în cuantumul stabilit pentru cetățenii români în conformitate cu regulamentele fiecărei instituții de învățământ superior. Excepție fac cazurile medicale, aprobate în baza Cartei Universitare, precum și cele care au avizul Senatului instituției de învățământ superior.

IV.7.În cazul în care românii de pretutindeni își schimbă domiciliul în România pe parcursul studiilor, aceștia **pot continua studiile** în conformitate cu reglementările Universității „Alexandru Ioan Cuza” din Iași pentru cetățenii români cu domiciliul stabil în România**, începând cu anul universitar următor.**

1. conform Legii nr. 299/2007 privind sprijinul acordat românilor de pretutindeni, republicată, cu modificările şi completările ulterioare [↑](#footnote-ref-1)
2. armâni, armânji, aromâni, basarabeni, bucovineni, cuţovlahi, daco-români, fărşeroţi, herţeni, istro-români, latini dunăreni, macedoromâni, macedo-români, maramureşeni, megleniţi, megleno-români, moldoveni, moldovlahi, rrămâni, rumâni, valahi, vlahi, vlasi, volohi, macedo-armânji [↑](#footnote-ref-2)
3. Se restituie candidatului după certificarea documentului în copie de către membrii comisiei [↑](#footnote-ref-3)
4. Începând cu data de 1 iulie 2022, se prelungește de drept până la 30 iunie 2023, termenul de valabilitate a pașaportului cetățeanului Republicii Moldova care a expirat sau, după caz, va expira in perioada 01 ianuarie 2022-31 decembrie 2022 (conf. Dispoziției nr. 21 din 18 mai 2022, a Comisiei pentru Situații Excepționale a Republicii Moldova, art. 24). [↑](#footnote-ref-4)
5. Pentru participarea la procesul de admitere pentru studii de licență în instituțiile de învățământ superior din România, candidații care au absolvit învățământul preuniversitar din Ucraina în anul școlar 2021-2022 vor putea prezenta Certificatul/Atestatul de finalizare a învățământului preuniversitar sau Adeverință emisă de unitatea școlară unde a fost înmatriculat, din care să rezulte finalizarea studiilor în învățământul preuniversitar în anul școlar 2021-2022. Autenticitatea documentelor de finalizare a studiilor preuniversitare din Ucraina se poaterealiza consultând registrul documentelor, secțiunea Unified State Electronic Database on Education https://info.edbo.gov.ua/edu-documents/. [↑](#footnote-ref-5)
6. Se restituie candidatului după certificarea documentului în copie de către membrii comisiei [↑](#footnote-ref-6)
7. Începând cu data de 1 iulie 2022, se prelungește de drept până la 30 iunie 2023, termenul de valabilitate a pașaportului cetățeanului Republicii Moldova care a expirat sau, după caz, va expira in perioada 01 ianuarie 2022-31 decembrie 2022 (conf. Dispoziției nr. 21 din 18 mai 2022, a Comisiei pentru Situații Excepționale a Republicii Moldova, art. 24). [↑](#footnote-ref-7)